****

**OPĆINA GORNJA STUBICA**

**OBRAZLOŽENJE PRORAČUNA OPĆINE GORNJA STUBICA ZA 2025. GODINU I PROJEKCIJE PRORAČUNA ZA 2026. I 2027. GODINU**

**OPĆI DIO**

Proračun Općine Gornja Stubica za razdoblje od 2025. do 2027. godine izrađuje se temeljem članaka 28.-37. Zakona o proračunu (“Narodne novine RH”, br. 144/21).

Polazište za izradu Prijedloga Proračuna za razdoblje 2025.-2027. godine bile su Upute za izradu proračuna JLP(R)S za razdoblje 2025.-2027. godine koje je izradilo Ministarstvo financija. Na temelju Zakona o proračunu, Načelnik utvrđuje prijedlog proračuna i projekcija te ga podnosi predstavničkom tijelu na donošenje do kraja tekuće godine. Prijedlog proračuna sadrži prihode i primitke iskazane po vrstama te rashode i izdatke predviđene za trogodišnje razdoblje razvrstane po proračunskim klasifikacijama.

Uz Proračun za 2025. godinu, predlaže se i Projekcija proračuna za razdoblje 2026. - 2027. godine.

Proračunom je planirani nastavak značajnog ulaganja Općine u kapitalnu investiciju (dovršetak opremanja Spomen hiže Rudolfa Perešina). Proračunom se planira dovršetak ulaganja u komunalnu infrastrukturu sredstvima kredita Hrvatske banke za obnovu i razvitak (asfaltiranje nerazvrstanih cesta: NC 2-079 Kondresi i NC 1-065 Labaši- Koščevići, NC 1-033 Muzej- Ciglenečki, NC 2-041 Vrčaki, NC 1-013/1 Pižiri-Labaši, NC 2-050 odvojak Brezanska, NC 1-067 Industrijska cesta (dio ceste), izgradnja pješačkog pločnika i oborinske kanalizacije sa rekonstrukcijom nerazvrstane prometnice u ulici Tituša Brezovečkog i Brezje).

Proračunom za 2025. godinu planirani je i dovršetak gradnje reciklažnog dvorišta, dogradnja i rekonstrukcija sportskog centra, dogradnja i rekonstrukcija društvenog doma Tepčina, modernizacija javne rasvjete, rekonstrukcija društvenog doma Modrovec.

U 2025. godini Općina također planira gradnju i opremanje dječjih igrališta u Svetom Mateju, Modrovcu, Gusakovcu i uređenje dječjeg igrališta nasuprot Općine. Značajna planirana investicija u 2025. godini je sanacija i rekonstrukcija klizišta u Dubovcu (Moštaki) i sanacija i rekonstrukcija klizišta u Dobrim Zdencima (Pošteki).

Proračunom kod javnih potreba planirana su značajna sredstva za izdvajanja u predškolskom odgoju, osnovnoškolskom i srednjoškolskom obrazovanju (nabava udžbenika i radnih bilježnica, sufinanciranje prijevoza učenika vlakom i autobusom, stipendije, sufinanciranje učeničkih i studentskih domova...), u razvoj civilnog društva i sporta i rekreacije, a poseban naglasak se daje kod socijalnih prava i drugih potpora stanovništvu (planirane su božićnice za umirovljenike, potpore za novorođenu djecu, podmirivanje troškova stanovanja). Također se nastavlja s potporama gospodarstvu kroz program za koji su planirana sredstva za poticanje poduzetnika i poljoprivrednika.

U Proračunu Općine u cijelosti je uključeni financijski plan proračunskog korisnika Općine Gornja Stubica (Dječji vrtić Jurek), odnosno, u Proračunu su prikazani vlastiti prihodi proračunskih korisnika te rashodi proračunskih korisnika koji se financiraju iz tih prihoda.

Općina Gornja Stubica planirala je prihode i primitke, rashode i izdatke na temelju Zakona o proračunu, ostalih zakonskih regulativa te na temelju vlastitih procjena rasta odnosno pada pojedinih vrsta istih.

**Proračunom Općine Gornja Stubica za 2025. godinu planiraju se prihodi i primici u iznosu od 11.756.185,00 EUR te rashodi i izdaci u iznosu 12.194.365,00 EUR. Razlika između prihoda i primitaka i rashoda i izdataka, u iznosu od 438.180,00 EUR pokriva se prenesenim viškom prihoda poslovanja** **sa stanjem na dan 31.12.2024.**

1. **PRIHODI I PRIMICI**

Prihodi i primici Proračuna za 2025. godinu prema ekonomskoj klasifikaciji obuhvaćaju prihode poslovanja, prihode od prodaje nefinancijske imovine, te primitke od financijske imovine i zaduživanja.

Proračunom Općine Gornja Stubica za 2025. godinu planiraju se prihodi i primici u iznosu od **11.756.185,00 EUR**. Od toga iznosa, **9.126.480,00** **EUR** odnosi se na prihode, **135.000,00 EUR** odnosi se na prihode od prodaje nefinancijske imovine (prodaja zemljišta za gradnju Doma zdravlja), a **2.494.705,00 EUR** na primitke od zaduživanja.

Unutar prihoda, vlastiti i namjenski prihodi Dječjeg vrtića Jurek iznose sveukupno 212.600,00 EUR za 2025. godinu, a prihodi koje Dječji vrtić Jurek planira od Općine iznose 550.000,00 EUR.

U nastavku se daje pregled planiranih prihoda i primitaka te planiranog prenesenog viška prihoda poslovanja u 2025. .:

*Tablica 1: Planirani prihodi i primici i preneseni višak prihoda poslovanja Općine Gornja Stubica za 2025. godinu*

|  |  |  |
| --- | --- | --- |
| **BROJ KONTA** | **VRSTA PRIHODA/PRIMITAKA I PRENESENI VIŠAK** | **PLAN 2025.** |
| **UKUPNO PRIHODI/PRIMICI** | |  |
| **6** | **Prihodi poslovanja** | **9.126.480,00** |
| 61 | Prihodi od poreza | 2.810.000,00 |
| 63 | Pomoći iz inozemstva i od subjekata unutar općeg proračuna | 5.749.210,00 |
| 64 | Prihodi od imovine | 26.270,00 |
| 65 | Prihodi od upravnih i administrativnih pristojbi, pristojbi po posebnim propisima i naknada | 532.500,00 |
| 66 | Prihodi od prodaje proizvoda i roba te pruženi usluga i prihodi od donacija | 8.500,00 |
| **7** | **Prihodi od prodaje nefinancijske imovine** | **135.000,00** |
| 71 | Prihodi od prodaje neproizvedene dugotrajne imovine | 135.000,00 |
| **8** | **Primici od financijske imovine i zaduživanja** | **2.494.705,00** |
| 84 | Primici od zaduživanja | 2.494.705,00 |
| **9** | **Vlastiti izvori** | **438.180,00** |
| 92 | Rezultat poslovanja | 438.180,00 |

**Skupina 61**- Prihodi od poreza najznačajnija su vrsta prihoda u Proračunu Općine Gornja Stubica, a za 2025. godinu planirani su u iznosu 2.810.000,00 EUR. Unutar poreznih prihoda najznačajniji su porez na dohodak od nesamostalnog rada i drugih samostalnih djelatnosti koji su planirani za 2025. u iznosu 2.473.000,00 EUR.

**Skupina 63**–Pomoći iz inozemstva i subjekata unutar općeg proračuna planirani su u visini 5.749.210,00 EUR. Iz državnog proračuna (Ministarstvo branitelja) planiraju se tekuće pomoći u iznosu od 10.000,00 EUR za sufinanciranje troškova manifestacije „Susreti za Rudija“. Planirano je i 22.600,00 EUR za provođenje projekata ranog učenja engleskog jezika i matematike za djecu koji polaze Dječji vrtić Jurek. Iz županijskog proračuna planirane su tekuće pomoći u iznosu od 30.000,00 EUR za sufinanciranje troškova manifestacije „Susreti za Rudija“ i sufinanciranje nabave radnih bilježnica i materijala za djecu koji polaze OŠ Matije Gupca Gornja Stubica. Iz gradskih i općinskih proračuna (grad Donja Stubica, grad Oroslavje i općina Stubičke Toplice) planirani su prihodi u iznosu od 24.000,00 EUR za sufinanciranje troškova plaće, prijevoza i ostalih materijalnih prava za poljoprivrednu redarku. Pomoći fiskalnog izravnanja za 2025. godinu planirane su u iznosu od 644.740,00 EUR. Kapitalne pomoći iz državnog proračuna i kapitalne pomoći temeljem prijenosa EU sredstava planirane su u iznosu od 5.009.870,00 EUR (za dovršetak gradnje reciklažnog dvorišta, za gradnju i opremanje dječjih igrališta, za sanaciju klizišta, za dovršetak unutarnjeg i vanjskog opremanja Spomen hiže R. Perešina, za rekonstrukciju ŠRC-a, društvenog doma Modrovec…). **O ostvarivanju tekućih i kapitalnih pomoći ovisit će i realizacija projekata koji su vezani za ovaj izvor financiranja.** Dječji vrtić Jurek planirao je tekuće pomoći iz državnog proračuna u iznosu od 8.000,00 EUR, a odnose se na sredstva koje Ministarstvo znanosti i obrazovanja uplaćuje dječjem vrtiću za potrebe predškole i za djecu s teškoćama.

**Skupina 64** - Prihodi od imovine planiraju se u iznosu od 26.270,00 EUR. Najveći iznos odnosi se na prihode Općine Gornja Stubica od nefinancijske imovine (zakupa poslovnog prostora). Značajan iznos odnosi se i na naknade za koncesije (20.050,00 EUR). Dječji vrtić Jurek planirao je prihode od kamata na depozite u iznosu od 100,00 EUR.

**Skupina 65** - Prihodi od administrativnih pristojbi i pristojbi po posebnim propisima i naknada planiraju se u iznosu od 532.500,00 EUR. Najveći dio ovih prihoda su namjenski prihodi od komunalne naknade (120.000,00 EUR), komunalnog doprinosa (10.000,00 EUR), prihodi vodovoda Dobri Zdenci (85.000,00 EUR), grobne naknade (72.000,00 EUR), naknade za mrtvačnicu i ukup (35.000,00 EUR).

Iznos od 195.000,00 EUR odnosi se na vlastite prihode proračunskog korisnika Dječji vrtić Jurek (naknada za boravak djece u vrtiću/ jaslicama).

**Skupina 66** - Prihodi od prodaje proizvoda i roba te pruženih usluga i prihodi od donacija planirani su u iznosu od 8.500,00 EUR, a navedeni iznos plan je proračunskog korisnika Dječji vrtić Jurek (1.000,00 EUR prihodi od otkupa starog papira i 7.500,00 EUR prihodi od donacija).

**Skupina 71**- Prihodi od prodaje nefinancijske imovine, prema procjeni, planiraju se u iznosu od 135.000,00 EUR- prihodi od prodaje zemljišta (prodaja zemljišta za gradnju Doma zdravlja).

**Skupina 84** - Primici od financijske imovine i zaduživanja planiraju se u iznosu od 2.494.705,00 EUR, a odnose se na zaduženje Općine Gornja Stubica za projekt Sanacije i modernizacije nerazvrstanih cesta na području Općine Gornja Stubica (HBOR kredit- 1.114.705,00 EUR- dio iznosa kredita za koji se procjenjuje da će Općina koristiti za projekt sanacije nerazvrstanih cesta u 2025. godini i u svojim računovodstvenim evidencijama iskazati primitke od zaduživanja). 300.000,00 EUR odnosi se na zaduženje Općine- kratkoročni kredit za održavanje tekuće likvidnosti Općine, 1.000.000,00 EUR odnosi se na dugoročni kredit za gradnju sportske dvorane, a 80.000,00 EUR se procjenjuje za sredstva namirenja- obavijest Fine o knjiženjima.

1. **RASHODI I IZDACI**

Proračunom Općine Gornja Stubica za 2025. godinu planiraju se rashodi i izdaci u iznosu od 12.194.365,00 EUR. Od toga iznosa 783.600,00 EUR odnosi se na planirane rashode Dječjeg vrtića Jurek.

U nastavku se daje pregled planiranih rashoda i izdataka poslovanja u 2025. godini.

*Tablica 2: Planirani rashodi i izdaci poslovanja Općine Gornja Stubica za 2025. godinu*

|  |  |  |
| --- | --- | --- |
| **BROJ KONTA** | **VRSTA RASHODA/IZDATKA** | **PLAN 2025.** |
| **UKUPNO RASHODI/IZDACI** | | **12.194.365,00** |
| **3** | **Rashodi poslovanja** | **3.873.690,00** |
| 31 | Rashodi za zaposlene | 1.055.800,00 |
| 32 | Materijalni rashodi | 1.888.780,00 |
| 34 | Financijski rashodi | 34.470,00 |
| 35 | Subvencije | 77.500,00 |
| 36 | Pomoći dane u inozemstvo i unutar općeg proračuna | 119.200,00 |
| 37 | Naknade građanima i kućanstvima na temelju osiguranja i druge naknade | 239.800,00 |
| 38 | Ostali rashodi | 458.140,00 |
| **4** | **Rashodi za nabavu nefinancijske imovine** | **7.633.990,00** |
| 42 | Rashodi za nabavu proizvedene dugotrajne imovine | 7.612.990,00 |
| 45 | Rashodi za dodatna ulaganja na nefinancijskoj imovini | 21.000,00 |
| **5** | **Izdaci za financijsku imovinu i otplate zajmova** | **686.685,00** |
| 54 | Izdaci za otplatu glavnice primljenih kredita i zajmova | 686.685,00 |

**Skupina 31**- Rashodi za zaposlene za djelatnike Općine i proračunskog korisnika (Dječji vrtić Jurek) planirani su u visini 1.055.800,00 EUR. Dječji vrtić Jurek planirao je rashode u iznosu od 646.500,00 EUR, a Općina Gornja Stubica 409.300,00 EUR. Temeljem povećanja koeficijenata Dječjeg vrtića Jurek, planiranim novim potrebama za zapošljavanje u Dječjem vrtiću Jurek, povećanjem osnovice za obračun plaće u Općini Gornja Stubica, a koja se primjenjuje počevši od plaće za listopad 2024. godine, zakonskoj promjeni ukidanja prikazivanja kontinuiranih troškova u 2025. godini planirani su rashodi za zaposlene u Općini Gornja Stubica i Dječjem vrtiću Jurek.

**Skupina 32** - Materijalni rashodi Općine Gornja Stubica i proračunskog korisnika planirani su u iznosu od 1.888.780,00 EUR od čega se 1.764.530,00 EUR odnosi na Općinu, a 124.250,00 EUR odnosi se na Dječji vrtić Jurek. U materijalne rashode ulaze rashodi za službena putovanja, naknade za prijevoz, službeno usavršavanje djelatnika, rashodi za materijal i energiju, materijal i sirovine, materijal i dijelovi za tekuće i investicijsko održavanje, sitni inventar, komunalne usluge, usluge tekućeg i investicijskog održavanja, računalne usluge..

**Skupina 34** - Financijski rashodi koji uključuju otplatu kamata za kredite (kredit za gradnju dječjeg vrtića Jurek, kratkoročni kredit za gradnju reciklažnog dvorišta) te usluge banaka i platnog prometa planiraju se u iznosu 34.470,00 EUR. Dječji vrtić Jurek planirao je 1.350,00 EUR za usluge banaka i usluge platnog prometa dok je Općina planirala iznos od 33.120,00 EUR za kamate za kredite i usluge banaka i platnog prometa.

**Skupina 35** - Rashodi za subvencije planirani su u iznosu od 77.500,00 EUR. Subvencije obuhvaćaju rashode za sufinanciranje smještaja djece u privatnim dječjih vrtića (obrtima za čuvanje djece) i subvencije poljoprivrednicima.

**Skupina 36** – Pomoći dane u inozemstvo i unutar općeg proračuna – planirane su u iznosu od 119.200,00 EUR. Planirane su tekuće pomoći za javnu vatrogasnu postrojbu Zabok u iznosu od 69.200,00 EUR, sufinanciranje troškova plaće liječnika opće prakse u ambulanti Gornja Stubica u iznosu od 24.000,00 EUR, sufinanciranje troškova rada komunalne redarke u iznosu od 12.000,00 EUR, sufinanciranje smještaja djece u dječjim vrtićima izvan Općine u iznosu od 14.000,00 EUR.

**Skupina 37** - Naknade građanima i kućanstvima planiraju se u visini 239.800,00 EUR, a odnose se na stipendije učenicima i studentima, pomoći socijalno ugroženim osobama, sufinanciranje pomagača u nastavi, sufinanciranje prijevoza vlakom i autobusom, božićnice za umirovljenike, logopedska služba, obuka neplivača- OŠ Gornja Stubica, darovi djeci povodom svetog Nikole, naknade za novorođenu djecu, sufinanciranje nabave školskih knjiga…

**Skupina 38 -** Ostali rashodi planiraju se u iznosu od 458.140,00 EUR. U strukturi ostalih rashoda najznačajnije su tekuće donacije: za organiziranje i provođenje zaštite i spašavanja (HGSS, civilna zaštita, donacija Vatrogasnoj zajednici Općine Gornja Stubica), donacije u kulturi, donacije u sklopu programa socijalnih potreba (Crveni križ) donacije udrugama u sportu, te ostalim udrugama. Unutar skupine najznačajnija je donacija Vatrogasnoj zajednici u iznosu od 160.000,00 EUR za kupnju adekvatnog vatrogasnog vozila. Za redovan rad TZ i za projektne aktivnosti TZ Općina planira izdvojiti 82.000,00 EUR, za djelatnost Crvenog križa Donja Stubica Općina je planirala rashode u iznosu od 13.050,00 EUR… Druga najznačajnija vrsta rashoda unutar ove skupine su kapitalne pomoći koje se planiraju prema Župi svetog Jurja u iznosu od 15.000,00 EUR i DVD-u Šagudovec u iznosu od 25.000,00 EUR.

**Skupina 42** - Unutar rashoda za nabavu imovine, ***rashodi za nabavu proizvedene dugotrajne imovine*** planirani su u iznosu 7.612.990,00 EUR i odnose se na dovršetak gradnje reciklažnog dvorišta, dogradnju i rekonstrukcije sportskog centra, uređenje Spomen hiže Rudolfa Perešina, projekte sanacije klizišta u Dubovcu i Dobrim Zdencima, gradnju i opremanje dječjih igrališta, projekt sanacije i modernizacije nerazvrstanih cesta na području Općine, radove na cesti Sekirevo selo- Karivaroš- Sveti Matej..

Iznos od 11.500,00 EUR odnosi se na rashode proračunskog korisnika za nabavu opreme, računala i računalne opreme.

**Skupina 45-** rashodi za dodatna ulaganja na nefinancijskoj imovini odnose se na modernizaciju javne rasvjete.

**Skupina 54** - Izdaci u visini 686.685,00 EUR planirani su za otplatu glavnica za kredit za gradnju dječjeg vrtića Jurek, otplatu kratkoročnih kredita (za financiranje tekućeg poslovanja, kredita za gradnju reciklažnog dvorišta, a koji će u konačnici biti otplaćeni bespovratnim EU sredstvima) i za otplatu glavnice primljenih kredita iz državnog proračuna (beskamatni kredit za sanaciju štete od potresa i sredstva namirenja knjižena temeljem obavijesti Fine- povrat poreza na dohodak).

1. **PRENESENI VIŠAK PRORAČUNA**

Preneseni višak proračuna odnosi se na planirana neutrošena sredstva Općine na dan 31.12.2024. u iznosu od 438.180,00 EUR- 417.180,00 EUR planira Općina Gornja Stubica, temeljem procjene, a 21.000,00 EUR planira Dječji vrtić Jurek, temeljem procjene.

1. **POSEBNI DIO**

Obrazloženje posebnog dijela proračuna sastoji se od obrazloženja programa koje se daje kroz obrazloženje aktivnosti i projekata Općine Gornja Stubica.

**VIZIJA OPĆINE GORNJA STUBICA:** Općina Gornja Stubica je mjesto očuvane prirodne, tradicijske i kulturno-povijesne baštine i visokog životnog standarda, koja održivim i inovativnim investicijama postaje i ostaje poželjno mjesto za život i rad.

**MISIJA OPĆINE GORNJA STUBICA:** Općina Gornja Stubica će podrškom ključnim područjima ostvariti razvojne ciljeve i viziju poželjnog mjesta za rad i život ulaganjem u:

* očuvanje prirodne baštine i održivo korištenje prirodnih resursa
* održivi razvoj i upravljanje komunalnom, prometnom i energetskom infrastrukturom
* očuvanje i interpretaciju kulturno-povijesne baštine te integriranje s razvojem selektivnih oblika turizma
* podršku radu poduzetnika, obrtnika i poljoprivrednika, s posebnom pažnjom posvećenom potencijalu obiteljskih poljoprivrednih gospodarstava
* kapacitete javne uprave i kvalitetu pružanja i dostupnosti javnih usluga
* razvoj aktivnog i sadržajnog društvenog života kroz podršku radu udrugama civilnog društva te sportskim i kulturno-umjetničkim udrugama.

Rashodisu u Posebnom dijelu proračuna raspoređeni po razdjelima, po glavama, te po programima, aktivnostima i projektima, po ekonomskoj i funkcijskoj klasifikaciji.

**RAZDJEL 001 –OPĆINSKO VIJEĆE**

Općinsko vijeće je predstavničko tijelo građana i tijela lokalne samouprave, koje donosi akte u okviru djelokruga rada, te obavlja druge poslove u skladu s Zakonom i Statutom.

**GLAVA 01 – OPĆINSKO VIJEĆE**

**1001 Program: Donošenje akata i mjera iz djelokruga predstavničkog tijela**

Cilj: Razvoj konkurentnog i održivog gospodarstva.

**A100101: Redovan rad Općinskog vijeća-** planira se 53.700,00 EUR za naknadu za rad predsjednika Općinskog vijeća, naknadu za rad članovima koji prisustvuju sjednicama, naknadu za rad Općinskog načelnika, reprezentaciju i rashode protokola.

**A100102: Potpora radu političkih stranaka-** planira se 3.590,00 EUR, a za financiranje redovitih političkih aktivnosti stranaka koje su prema konačnim rezultatima izbora dobile mjesto člana u Općinskom vijeću i nezavisni vijećnici.

**A100103: Lokalni i mjesni izbori-** planira se 37.000,00 EUR za lokalne i mjesne izbore koji će se održati u svibnju 20225. godine.

**RAZDJEL 002- NAČELNIK**

**GLAVA 01 NAČELNIK**

**1002 Program: Priprema i donošenje akata iz djelokruga načelnika**

Cilj: Razvoj konkurentnog i održivog gospodarstva, sigurno i održivo upravljanje financijama te likvidnost.

**A100201: Proračunska zaliha**- planira se u iznosu od 2.000,00 EUR za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća i izvanrednih događaja i ostalih nepredvidivih nesreća, te za druge nepredviđene rashode tijekom godine.

**1003 Program – Organiziranje i provođenje zaštite i spašavanja**

Cilj: Jačanje otpornosti na rizike od katastrofa i unapređenje sustava vatrogastva.

Pokazatelj uspješnosti: Broj osposobljenih članova i broj održanih vježbi.

**A100301: Osnovna djelatnost JVP Zabok –** plan je 69.200,00 EUR. Postrojba je osnovana s ciljem da se unaprijedi pružanje pomoći stanovništva osnivača Zagorske javne vatrogasne postrojbe, kao operativna snaga za hitne intervencije u svim segmentima- požara, poplave, potresi, ekološke intervencije, intervencije u prometu i svim nepogodama koje mogu zahvatiti imovinu i živote građana.

**A100302: Redovna djelatnost Vatrogasne zajednica Općine Gornja Stubica**- planira se 160.000,00 EUR za redovnu djelatnost Vatrogasne zajednicu i kupnju adekvatnog vatrogasnog vozila.

**A100303: Organizacija i sustav zaštite i spašavanja**- planira se sveukupno 35.500,00 EUR (za usluge vatrodojave, tekuće donacije civilnoj zaštiti u iznosu od 5.000,00 EUR i tekuće donacije DVD-u Šagudovec u iznosu od 25.000,00 EUR).

**A100304: Gorska služba spašavanja**- planira se 2.000,00 EUR za izravnu dodjelu financijskih sredstava za financiranje djelatnosti Hrvatske gorske službe spašavanja Stanica Zlatar Bistrica za aktivnost protupožarna i civilna zaštita te javni red i sigurnost.

**RAZDJEL 003 – JEDINSTVENI UPRAVNI ODJEL**

**GLAVA 01- JEDINSTVENI UPRAVNI ODJEL**

Djelokrug rada: Jedinstveni upravni odjel obavlja poslove iz samoupravnog djelokruga Općine. JUO je nositelj u organizacijskom i provedbenom smislu većine aktivnosti. Zaposleno je 6 službenika, od toga jedan službenik- poljoprivredna redarka obavlja poslove za još tri jedinice lokalne samouprave (Gradove Donja Stubica i Oroslavje i Općinu Stubičke Toplice) koje sufinanciraju njezin rad. Poslove održavanja groblja i ostalih javnih površina te lokalnog vodovoda Dobri Zdenci obavljaju 4 stalno zaposlena namještenika.

Poseban cilj: djelotvorno izvršavanje osnovnih zadaća i poslova iz djelokruga rada, te provedbi zaključaka i odluka načelnika i Općinskog vijeća.

**1005 Program- Priprema i donošenje akata iz djelokruga tijela**

Rashodi ovog programa odnose se na plaće službenika, ostala materijalna prava, uredski materijal, literaturu, materijal za čišćenje i održavanje, materijal i sredstva za održavanje opreme komunalnog pogona, struja, voda, plin, smeće, telefon, Internet, računalne usluge i ostalo.

**A100501: Redovan rad administrativnog, tehničkog i stručnog osoblja**- planira se 572.720,00 EUR za djelovanje Jedinstvenog upravnog odjela (plaće i ostala materijalna prava, uredski materijal, sitni inventar, usluge telefona, poštarina, usluge zaštite na radu, literatura…).

**A100502: Redovan rad vlastitog pogona**- planira se 120.780,00 EUR za troškove komunalnog pogona (plaće, ostala materijalna prava).

**A100503: Otplata glavnice i kamata po kreditima i zajmovima**- planira se 706.805,00 EUR, za otplatu kamata i glavnice od planiranog kreditnog zaduženja. Najveći dio planiranog iznosa odnosi se na otplatu kredita za gradnju reciklažnog dvorišta: 498.385,00 EUR, a koji će u konačnici biti otplaćeni bespovratnim EU sredstvima, u planu je otplata kredita za gradnju dječjeg vrtića Jurek, beskamatnog kredita od državnog proračuna za sanaciju štete od potresa, kredita za tekuće poslovanje i sredstva namirenja za povrat poreza.

**1006 Program- Održavanje i nabava dugotrajne imovine u vlasništvu Općine**

Cilj: Razvoj konkurentnog i održivog gospodarstva

**A100601: Održavanje poslovnih prostora-** planira se 62.500,00 EUR za rashode za materijal i energiju i rashode za usluge tekućeg održavanja, a za održavanje prostora u vlasništvu Općine.

**K100601:Nabava dugotrajne imovine za JUO-** planira se 18.000,00 EUR od čega 5.000,00 EUR za kupnju računala i računalne opreme i 13.000,00 EUR za kupnju komunalne opreme, a sve prema potrebama tijekom 2025. godine.

**K100602: Nabava dugotrajne imovine za potrebe poslovnih prostora**- planira se 28.300,00 EUR za nabavu uredskog namještaja, kupnju suncobrana, kupnju sadnica za ogradu na groblju i kupnju prikolice za traktor.

**1007 Program- Poticanje razvoja gospodarstva**

Cilj: konkurentno poduzetništvo i usluge

Pokazatelj uspješnost: Ukupan broj poduzetnika i obrtnika koji prima subvenciju

**A100702:Strategija pametnog razvoja Općine**- planira se 5.650,00 EUR.

**T100701: : Udruga ''Lokalna akcijska grupa''**- plan 2.000,00 EUR za članarinu.

**T100702: Izrada Plana razvoja širokopojasne infrastrukture pristupa internetu**- plan 7.000,00 EUR.

**T100703: Subvencioniranje poduzetnika i obrtnika**- planira se 71.000,00 EUR za sufinanciranje smještaja djece u obrtima za čuvanje djece i u privatnim dječjim vrtićima.

**1008 Program: Potpora poljoprivredi**

Cilj: očuvanje i daljnji razvoj poljoprivrede.

Pokazatelj uspješnosti: Ukupan broj isplaćenih potpora.

**A100801: Subvencioniranje umjetnog osjemenjivanja krava i krmača**- plan 6.500,00 EUR.

**1009 Program: Poticanje razvoja turizma**

Cilj: Ruralni razvoj, promicanje i razvoj turizma na području općine.

Pokazatelji uspješnosti: Ukupan broj posjetitelja, ukupan broj organiziranih manifestacija.

**A100901: Turistička zajednica područja grada Donja Stubica i Gornja Stubica**- planira se 82.000,00 EUR za razvoj turizma kroz manifestacije i za redovnu djelatnost TZ.

**1010 Program: Prostorno uređenje i unapređenje stanovanja**

Cilj: Razvoj konkurentnog i održivog gospodarstva

Pokazatelj uspješnosti: Broj izvršenih usluga i evidencija

**A101001: Prostorno planiranje i geodetsko-katastarske usluge**- planira se 43.000,00 EUR za geodetske usluge i izmjene i dopune prostornog plana.

**A101002: Evidentiranje nerazvrstanih cesta**- planira se 30.000,00 EUR za geodetski snimak i upis u zemljišne knjige.

**1011 Program: Održavanje objekata komunalne infrastrukture**

Cilj: Očuvani okoliš, prirodne i kulturne vrijednosti

Pokazatelj uspješnosti: Održavane javne površine

Navedeno je detaljnije razrađeno u Programu održavanja objekata komunalne infrastrukture.

**A101101: Održavanje nerazvrstanih cesta**- planira se 501.000,00 EUR za sanaciju udarnih rupa, cijevi, šahtove, armaturnu mrežu, dobavu, dopremu i ugradnju kamenog materijala, presvlačenje cesta asfaltom i ostalo.

**A101103: Održavanje i redovan rad javne rasvjete**- planira se 123.900,00 EUR. Podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene. U planu je kupnja božićne i novogodišnje dekoracije.

**A101104: Održavanje javnih površina i parkova**- planira se 51.400,00 EUR. U planu je kupnja video nadzora za zeleni otok, malčiranje površina u vlasništvu općine, uređenje javnih površina.

**A101105: Održavanje groblja i mrtvačnice**- planira se 171.090,00 EUR za održavanje prostora i zgrade mrtvačnice za obavljanje ispraćaja i ukopa pokojnika. Planira se kupnja video nadzora za groblja u Gornjoj Stubici, Dubovcu i Svetom Mateju. U planu je izrada okvira za grobna mjesta.

**A101106: Održavanje lokalnog vodovoda**- planira se 136.700,00 EUR za održavanje lokalnog vodovoda, održavanje službenog vozila, građevinsko- strojne radove za potrebe lokalnog vodovoda.

**A101107: Zimska služba** – planira se 75.000,00 EUR za rad stroja te sol i sipinu.

**1012 Program: Građenje komunalne infrastrukture**

Cilj: Očuvani okoliš, prirodne i kulturne vrijednosti

Pokazatelj uspješnosti: Broj postavljenih novih energetski efikasnih rasvjetnih tijela. asfaltiranih prometnica, izgrađenih objekata.

Navedeno je detaljnije razrađeno u Programu gradnje objekata komunalne infrastrukture.

**K101201: Izgradnja i asfaltiranje nerazvrstanih cesta i klizišta**- predviđeno je 602.550,00 EUR, a dionice prema Programu gradnje komunalne infrastrukture.

**K101202: Sanacija i modernizacija nerazvrstanih cesta- sredstva HBOR-a-** planira se dovršetak projekta na sanaciji i modernizaciji nerazvrstanih cesta, a koji je započeo u 2024. godini, u procijenjenom iznosu od 1.114.705,00 EUR. Dionice ceste detaljno su razrađene u Programu gradnje komunalne infrastrukture.

**K101203: Rekonstrukcija ceste Sekirevo selo- Karivaroš- Sveti Matej NC 2-099-** planira se 1.933.640,00 EUR za rekonstrukcije ceste NC 2-099 Sekirevo selo- Karivaroš- Sveti Matej. Ostvarenje kapitalnog projekta ovisi o raspisanim EU natječajima na koji bi Općina mogla prijaviti svoj projekt.

**K101204: Izgradnja i opremanje dječjih igrališta-** planira se 206.625,00 EUR za izgradnju i opremanje dječjih igrališta u Svetom Mateju, Gusakovcu, Modrovcu i opremanje dječjeg igrališta nasuprot Općine.

**K101205: Izgradnja komunalne infrastrukture u poslovnoj zoni Gornja Stubica-** planira se 166.500,00 EUR za radove na izgradnji komunalne infrastrukture u poslovnoj zoni.

**K101206: Građenje Spomen hiže Rudolfa Perešina-** planirano je 1.272.515,00 EUR za dovršetak opremanja Spomen hiže Rudolfa Perešina. Uz pomoć Ministarstva branitelja i Krapinsko- zagorske županije Općina planira dovršetak radova na opremanju Spomen hiže R. Perešina, izgradnju parkirališta za potrebe Spomen hiže, proširenje i asfaltiranje NC 1-042 Levaki- Perešini.

**K101207: Izgradnja i rekonstrukcija- dogradnja ŠRC-a-** planirano je536.250,00 EUR za radove na izgradnji i rekonstrukciji ŠRC-a.

**K101208: Dogradnja i rekonstrukcija društvenog doma Tepčina-** planirano je 26.875,00 EUR za dogradnju društvenog doma Tepčina.

**K101209: Rekonstrukcija društvenog doma Modrovec-** planirano je 96.600,00 EUR za rekonstrukciju društvenog doma Modrovec.

**K101210: Građenje reciklažnog dvorišta-** planirano je 505.520,00 EUR za dovršetak gradnje reciklažnog dvorišta

**K101212: Izgradnja parkirališta- Trg svetog Jurja uz ŽC 2224-** planirano je 3.500,00 EUR za izradu projektne dokumentacije.

**K101213: Građenje i modernizacija javne rasvjete-** planirano je 52.600,00 EUR za izradu projektne dokumentacije za gradnju javne rasvjete i za modernizaciju javne rasvjete.

**K101214: Sufinanciranje izgradnje sportske dvorane**- planirano je 1.000.000,00 EUR zasufinanciranje izgradnje sportske dvorane.

**K101218: Građenje doma za starije i nemoćne-** temeljem amandmana na prijedlog Proračuna za 2025. godinu s projekcijama za 2026. i 2027. godinu, Općinskog vijećnika ZDS-a u Općinskom vijeću Općine Gornja Stubica M. Obestara, prihvaća se amandman u ukupnom iznosu od 10.000,00 EUR za izradu idejnog projekta za gradnju doma za starije i nemoćne.

**K101219: Izrada spomenika Rudolfu Perešinu-** temeljem amandmana na prijedlog Proračuna za 2025. godinu s projekcijama za 2026. i 2027. godinu, Općinskog vijećnika ZDS-a u Općinskom vijeću Općine Gornja Stubica M. Obestara, prihvaća se amandman u ukupnom iznosu od 10.000,00 EUR za izradu spomenika Rudolfu Perešinu.

**1013 Program: Zaštita okoliša**

Cilj: Očuvani okoliš, prirodne i kulturne vrijednosti

Pokazatelj uspješnosti: Količina prikupljenog miješanog i selektivnog komunalnog otpada

**A101301: Naknada za korištenje odlagališta otpada-** 16.000,00 EUR za plaćanje naknade korištenja odlagališta otpada za odlagalište Općini Jesenje odlagalište Gorjak i Općini Koprivnički Ivanec.

**A101304: Naknada za uređenje voda-** planira se 1.000,00 EUR za plaćanje naknade za uređenje voda.

**A101305: Poticajna naknada- Fond za zaštitu okoliša-** plan 7.000,00 EUR.

**T101301: SECAP**- planira se 5.000,00 EUR za izradu dokumenta.

**1014 Program: Razvoj civilnog društva – udruge**

Cilj: Razvoj ljudskih potencijala i unapređenje kvalitete života

Pokazatelj uspješnosti: Ukupan broj udruga na području Općine

**A101401: Djelovanje udruga- zaštita i promicanje prava osoba s invaliditetom i djece s teškoćama u razvoju, starijih i nemoćnih**- planira se 23.000,00 EUR donacija prema udrugama.

**1015 Program: Zaštita, očuvanje i unapređenje zdravlja**

Cilj: Razvoj ljudskih potencijala i unapređenje kvalitete života

Pokazatelj uspješnosti: Broj izvršenih pregleda vode i broj provedenih deratizacija i dezinsekcija

**A101501: Laboratorijske usluge pregleda vode** – planira se 7.600,00 EUR za uzimanje uzoraka i analizu vode za ljudsku potrošnju.

**A101502: Poslovi deratizacije i dezinsekcije, te provjere čipiranja pasa** – planira se 23.000,00 EUR.

**A101503: Sufinanciranje usluga medicinsko-biokemijskog laboratorija**- planira se 6.000,00 EUR

**A101504: Zbrinjavanje napuštenih i izgubljenih životinja**- planira se 11.000,00 EUR za veterinarsku službu i sklonište za životinje.

**1016 Program: Razvoj sporta i rekreacije**

Cilj: Razvoj ljudskih potencijala i unapređenje kvalitete života, promoviranje sporta i zdravog življenja

Pokazatelj uspješnosti: Broj udruga u sportu koje primaju subvenciju za rad i broj uređenih javnih sportskih terena/igrališta

**A101601: Sportska zajednica Općine Gornja Stubica** – planira se 65.000,00 EUR koje zajednica razdijeli udrugama u svojem djelokrugu.

**1017 Program: Promicanje kulture**

Cilj: Očuvani okoliš, prirodne i kulturne vrijednosti, unapređivanje postojećeg standarda kulturne djelatnosti.

Pokazatelj uspješnosti: Broj udruga u kulturi koje primaju subvenciju za rad i broj organiziranih kulturnih manifestacija.

**A101701: Djelatnost udruga za zaštitu okoliša i prirode i zaštitu i očuvanje kulturnih dobara i kajkavske baštine** – planira se 45.000,00 EUR. Najveću stavku unutar navedene aktivnosti čini kapitalna donacija Župi svetog Jurja u iznosu od 15.000,00 EUR.

**A101703: Djelatnost udruga – kultura i umjetnost** – planira se 30.000,00 EUR

**A101704: Obilježavanje ''Dana Općine''** – planira se 10.000,00 EUR za obilježavanje Dana Općine Gornja Stubica.

**A101705: Manifestacija „Susreti za Rudija“-** planira se 58.000,00 EUR za organizaciju manifestacije. Dio troškova sufinancira Ministarstvo branitelja i Krapinsko- zagorska županija.

**A101706: Manifestacije i priredbe u organizaciji Općine-** planirano je 33.000,00 EUR za organizaciju manifestacija i priredba (Međunarodna smotra folklora i tamburice, ostali koncerti tijekom godine).

**1018 Program: Informiranje**

Cilj: Razvoj ljudskih potencijala i unapređenje kvalitete života, pružanje informacija o aktivnostima Općinskog vijeća i načelnika, te komunalnim akcijama, kao i promoviranje sportskih, kulturnih i crkvenih događanja.

Pokazatelj uspješnosti: Broj slušatelja radija i broj izdanih glasnika

**A101801: Promidžba i informiranje- elektronski mediji**- planira se 41.000,00 EUR za promidžbu aktivnosti putem elektronskih medija (Narodne novine, Službeni glasnik, Radio Stubica..).

**1019 Program: Predškolski odgoj**

Cilj: Razvoj ljudskih potencijala i unapređenje kvalitete života

Pokazatelj uspješnosti: Broj djece kojima se sufinanciraju troškovi boravka u dječjem vrtiću

**A101901: Ostali dječji vrtići**- planira se 14.000,00 EUR za sufinanciranje cijene usluge vanjskih vrtića.

**A101903: Organizacija i provođenje ranog učenja engleskog jezika i matematike**- planirano je 17.600,00 EUR za organizaciju i provođenje ranog učenja engleskog jezika i matematike za djecu polaznike dječjeg vrtića Jurek.

**1020 Program: Osnovnoškolsko obrazovanje**

Cilj: Razvoj ljudskih potencijala i unapređenje kvalitete života

Pokazatelj uspješnosti: Ukupan broj učenika

**A102001: Izdaci vezani uz osnovnoškolstvo** – planira se 18.700,00 EUR za pomoć školi prema zahtjevu/potrebi (obuka neplivača, izvannastavne aktivnosti, sufinanciranje pomagača u nastavi, školski sportski klub osnovne škole) i za poklon pakete djeci povodom Sv Nikole.

**A102002: Sufinanciranje školskih knjiga i radnog materijala-** planira se nabava školskih radnih bilježnica i pomagala uz sufinanciranje KZŽ u iznosu od 12.000,00 EUR, a sredstva Općine u iznosu od 24.000,00 EUR.

**1021 Program: Socijalna skrb**

Cilj: Razvoj ljudskih potencijala i unapređenje kvalitete života. Stanovnicima pružiti socijalnu skrb i pomoć onima kojima je potrebna u svakodnevnom životu, povećanje osnovnoškolskog standarda, te učeničkim i studentskim stipendiranjem doći do potrebnih kadrova.

Pokazatelj uspješnosti: Broj udruga u djelatnosti socijalne skrbi koje primaju subvenciju za rad, broj učenika i studenata koji primaju stipendiju

**A102101: Jednokratna novčana pomoć za novorođeno dijete**- planira se 30.000,00 EUR za pravo na novčanu naknadu za novorođeno dijete.

**A102102: Pomoć za troškove stanovanja**- planira se 13.000,00 EUR. Troškovi stanovanja odnose se na najamninu, komunalnu naknadu, troškove grijanja, vodne usluge te troškove koji su nastali zbog radova na povećanju energetske učinkovitosti zgrade.

**A102103: Ostale naknade iz proračuna građanima i kućanstvima**- planira se 69.600,00 EUR, a odnosi se na sufinanciranje logopedske službe, prijevoz pokojnika, božićnica za umirovljenike.

**A102104: Sufinanciranje cijene željezničkog i autobusnog prijevoza** – planira se 37.000,00 EUR za naknadu troškova prijevoza učenicima i studentima.

**A102105: Učeničke i studentske stipendije** – planira se 28.000,00 EUR za učeničke i studentske stipendije.

**A102107: Dom za žrtve nasilja u obitelji „Novi Početak“** – planira se 2.000,00 EUR za rad doma.

**A102108: Sufinanciranje učeničkih i studentskih domova-** planirano je 10.000,00 EUR za sufinanciranje učeničkih i studentskih domova.

**A102109: Sufinanciranje plaće liječnika opće prakse u ambulanti Gornja Stubica-** suočeni s nedostatkom liječnika, Općina je odlučila sufinancirati plaću liječnika opće prakse u ambulanti Gornja Stubica u iznosu od 24.000,00 EUR.

**1022 Program: Humanitarna skrb kroz udruge građana**

Cilj: Razvoj ljudskih potencijala i unapređenje kvalitete života

Pokazatelj uspješnosti: Ukupan broj udruga

**A102201: Humanitarna djelatnost Crvenog križa** – planira se 13.050,00 EUR, zakonska obveza temeljem čl.30 Zakona o Hrvatskom crvenom križu (NN 71/10).

**GLAVA 02 – DJEČJI VRTIĆ JUREK**

**1024 Program: Predškolski odgoj- dječji vrtić Jurek**

Cilj: Razvoj konkurentnog i održivog gospodarstva.

Pokazatelji uspješnosti: ukupan broj upisane djece

**A102401- Redovna djelatnost vrtića**

Dječji vrtić Jurek je javna ustanova koja ostvaruje programe odgoja, obrazovanja i skrbi o djeci rane i predškolske dobi. Prijedlog financijskog plana dječjeg vrtića Jurek izrađen je sukladno uputi za izradu financijskih planova proračunskih korisnika Općine Gornja Stubica za razdoblje -2025. godinu, a temelji se na važećoj ekonomskoj cijeni i planiranom broju upisane djece.

Dječji vrtić Jurek planira 783.600,00 EUR za rashode za zaposlene, rashode za materijal i energiju, financijske rashode i rashode za nabavu nefinancijske imovine, od čega 550.000,00 EUR izdvaja Općina za sufinanciranje smještaja djece u dječji vrtić, a 233.600,00 EUR čine vlastiti prihodi dječjeg vrtića, ostali prihodi za posebne namjene dječjeg vrtića, pomoći dječjeg vrtića i planirani preneseni višak dječjeg vrtića Jurek.

Bilješke izradila: Nikolina Šalković

Tel: 049/289-687

e-mail: [racunovodstvo@gornjastubica.hr](mailto:racunovodstvo@gornjastubica.hr)